**Πρότυπο καταστατικό για τη σύσταση Ευρωπαϊκής Συνεταιριστικής Εταιρείας**

*Το πρότυπο καταστατικό της Ευρωπαϊκής Συνεταιριστικής Εταιρείας περιλαμβάνει:*

*α) είτε μόνο το ελάχιστο υποχρεωτικό περιεχόμενο που προβλέπεται στο άρθρο 5 του κανονισμού 1435/2003 του Συμβουλίου της 22ας Ιουλίου 2003 (ΕΕΚ L 207/1/18.8.2003, "περί του καταστατικού της ευρωπαϊκής συνεταιριστικής εταιρείας") και τον ν. 4099/2012 «Οργανισμοί συλλογικών επενδύσεων σε κινητές αξίες και ανώνυμες εταιρείες διαχείρισης αμοιβαίων κεφαλαίων, Οδηγία 2009/65/ΕΚ. Προσαρμογή της ελληνικής νομοθεσίας στις διατάξεις των Οδηγιών 2010/78/ ΕΕ, 2010/73/ΕΕ, 2011/96/ΕΕ, 2009/133/ΕΚ, 2004/ 113/ΕΚ Ευρωπαϊκή Συνεταιριστική Εταιρεία. Μέτρα εφαρμογής των Κανονισμών (ΕΚ) 1338/2001 και (ΕΕ) 1210/2010 περί προστασίας του ευρώ και άλλες διατάξεις». (Α΄ 250) (πρότυπο καταστατικό),*

 *β) είτε το ελάχιστο υποχρεωτικό περιεχόμενο της περ. α στο οποίο προστίθενται προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα από τους ιδρυτές, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου (πρότυπο καταστατικό με πρόσθετο περιεχόμενο).*

**ΚΑΤΑΣΤΑΤΙΚΟ ΣΥΣΤΑΣΗΣ ΕΥΡΩΠΑΪΚΗΣ ΣΥΝΕΤΑΙΡΙΣΤΙΚΗΣ ΕΤΑΙΡΕΙΑΣ ΜΕ ΤΗΝ ΕΠΩΝΥΜΙΑ «……………….»**

 *(****Ι. ΥΠΟΧΡΕΩΤΙΚΟ ΠΕΡΙΕΧΟΜΕΝΟ)***

**Άρθρο 1**

**Σύσταση - Εταιρικός Τύπος - Επωνυμία**

Συστήνεται με το παρόν καταστατικό Ευρωπαϊκή Συνεταιριστική Εταιρεία με την επωνυμία «.......................... Ευρωπαϊκή Συνεταιριστική Εταιρεία (Περιορισμένης Ευθύνης)» (ή «……… ΕΣΕτ (Περιορισμένης Ευθύνης)» και το διακριτικό τίτλο «……………………………».

Για τις διεθνείς συναλλαγές η ανωτέρω επωνυμία αποδίδεται «……………. European Cooperative Society (Limited Liability)» (ή «……….. SCE (LTD)») και ο διακριτικός τίτλος αποδίδεται «….……………».

**Άρθρο 2**

**Έδρα**

Έδρα της ευρωπαϊκής συνεταιριστικής εταιρείας ορίζεται ο δήμος ………….…… του νομού …………………

**Άρθρο 3**

**Σκοπός - Δραστηριότητες**

Σκοπός της ευρωπαϊκής συνεταιριστικής εταιρείας είναι η ικανοποίηση των αναγκών των μελών της και η ανάπτυξη των ………………… (*οικονομικών/ κοινωνικών*) δραστηριοτήτων τους. Οι δραστηριότητές της είναι οι εξής: …………………………

 **Άρθρο 4**

 **Διάρκεια**

Η διάρκεια της ευρωπαϊκής συνεταιριστικής εταιρείας ορίζεται σε ……..... (…) έτη και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

ή

Η διάρκεια της ευρωπαϊκής συνεταιριστικής εταιρείας είναι αορίστου χρόνου και αρχίζει από την καταχώριση και δημοσίευση του παρόντος καταστατικού στο Γενικό Εμπορικό Μητρώο (Γ.Ε.ΜΗ.).

**Άρθρο 5**

**Ιδρυτικά Μέλη του Συνεταιρισμού**

(*τουλάχιστον πέντε (5) προερχόμενα από δυο τουλάχιστον κράτη μέλη*)

Τα ιδρυτικά μέλη της ευρωπαϊκής συνεταιριστικής εταιρείας είναι τα εξής:

(*για ιδρυτή φυσικό πρόσωπο*)

1. Ο/Η ..........................., όνομα πατρός: ……………. και Α.Φ.Μ. …………… κ.ο.κ.

(*για ιδρυτή νομικό πρόσωπο ιδιωτικού δικαίου*)

1. Η εταιρεία με την επωνυμία «………………», αρ. Γ.Ε.ΜΗ. …………., Α.Φ.Μ. …………………….., έδρα: δήμος ………., οδός ………, αρ. …….., σκοπός ……..…………….., που την εκπροσωπεί νομίμως ο/η ..................., όνομα πατρός: …………………….. και Α.Φ.Μ. …………………… κ.ο.κ.

(*για ιδρυτή νομικό πρόσωπο δημοσίου δικαίου*) ..........................................

1. Το Ν.Π.Δ.Δ. με την ονομασία «.............................», Α.Φ.Μ. …….., έδρα: δήμος ………., οδός ………, αρ. ……., σκοπός ………………… και αρ. απόφασης σύστασης .................... (ΦΕΚ ….), την οποία εκπροσωπεί νομίμως ο/η ........................., όνομα πατρός: …………. και Α.Φ.Μ. ………….. κ.ο.κ.

**Άρθρο 6**

**Προϋποθέσεις και διαδικασίες εισόδου, διαγραφής και αποχώρησης των μελών**

Α. Για την είσοδο νέου μέλους στην ευρωπαϊκή συνεταιριστική εταιρεία, μετά τη σύστασή της ισχύουν τα εξής:

....................................................................................................................................

Β. Για τη διαγραφή μέλους από την ευρωπαϊκή συνεταιριστική εταιρεία, ισχύουν τα εξής:

...................................................................................................................................

Γ. Για την αποχώριση μέλους από την ευρωπαϊκή συνεταιριστική εταιρεία, ισχύουν τα εξής:

…………………………………………………………………………*……………..*

**Άρθρο 7**

**Δικαιώματα και υποχρεώσεις των μελών**

*(ανά κατηγορία, αν υφίστανται διάφορες κατηγορίες)*

Α. Τα δικαιώματα των μελών κατά τη συμμετοχή τους στην ευρωπαϊκή συνεταιριστική εταιρεία είναι τα εξής:

α)........... β)............ γ).................................................................................

Β. Οι υποχρεώσεις των μελών κατά τη συμμετοχή τους στην ευρωπαϊκή συνεταιριστική εταιρεία είναι οι εξής:

α) ……………… β) ……………… γ) ……………………………...

**Άρθρο 8**

**Καλυφθέν Κεφάλαιο – Ύψος καλυφθέντων μεριδίων**

*(τουλάχιστον 30.000 €)*

Α. Το ύψος του καλυφθέντος κεφαλαίου ορίζεται στα ……………. ευρώ (00,00 €), το οποίο διαιρείται σε ……….. (…..) μερίδια. Το κεφάλαιο αντιστοιχεί σε ……………. ευρώ (00,00 €) μετρητά, ή/και σε ……………. ευρώ (00,00 €) εισφορές σε είδος, η συνολική αξία των οποίων αποτιμήθηκε, κατ’ αναλογική εφαρμογή του άρθρου 17 του ν. 4548/2018.

Β. Ανά κατηγορία μεριδίων, το καλυφθέν κεφάλαιο της ευρωπαϊκής συνεταιριστικής εταιρείας ορίζεται ως ακολούθως:

|  |  |  |  |
| --- | --- | --- | --- |
| Κατηγορία μεριδίων | Αριθμός μεριδίων ανά κατηγορία | Ονομαστική αξία μεριδίου | Ποσό κεφαλαίου |
| (*η κατηγορία προκύπτει ανάλογα με τα δικαιώματα στη διανομή πλεονάσματος*) |  |  |  |
| ΣΥΝΟΛΟ ΚΕΦΑΛΑΙΟΥ |  |

Γ. Το ανωτέρω κεφάλαιο της εταιρείας καταβλήθηκε από τους ιδρυτές/μέλη ως ακολούθως:

(*για ιδρυτή φυσικό πρόσωπο*)

1. Ο/Η ....................................., όνομα πατρός: …………………. και Α.Φ.Μ. …………………………… κατέβαλε συνολικά εισφορές ύψους ……………… ευρώ (00,00 €) που αντιστοιχούν σε ……….. (…) μερίδια κ.ο.κ.

(*για ιδρυτή νομικό πρόσωπο ιδιωτικού δικαίου*)

2. Η εταιρεία με την επωνυμία «………………», αρ. Γ.Ε.ΜΗ. …………., Α.Φ.Μ. …………………….. και έδρα: δήμος ………., οδός ………, αρ. …….., που την εκπροσωπεί νομίμως ο/η ..................., όνομα πατρός: …………………….. και Α.Φ.Μ. …………………… κατέβαλε συνολικά εισφορές ύψους ……………… ευρώ (00,00 €) που αντιστοιχούν που αντιστοιχούν σε ……….. (…) μερίδια κ.ο.κ.

(*για ιδρυτή νομικό πρόσωπο δημοσίου δικαίου*) ..........................................

3. Το Ν.Π.Δ.Δ. με την ονομασία «.............................», Α.Φ.Μ. …….., έδρα: δήμος ………., οδός ………, αρ. ……. και αρ. απόφασης σύστασης .................... (ΦΕΚ ….), την οποία εκπροσωπεί νομίμως ο/η..............................., όνομα πατρός: …………. και Α.Φ.Μ. ………….. κατέβαλε συνολικά εισφορές ύψους ……………… ευρώ (00,00 €) που αντιστοιχούν σε ……….. (…) μερίδια κ.ο.κ.

**Άρθρο 9**

**Νόμιμο Αποθεματικό**

Για τον σχηματισμό του νόμιμου αποθεματικού, το οποίο παρακρατείται από το πλεόνασμα κάθε εταιρικής χρήσης ισχύουν οι εξής κανόνες:

…………………………………………………………………………………………

**Άρθρο 10**

**Σύστημα Διοίκησης -εξουσίες και αρμοδιότητες των οργάνων Διοίκησης**

Α. Η ευρωπαϊκή συνεταιριστική επιχείρηση διοικείται με το δυαδικό σύστημα.

ή

Η ευρωπαϊκή συνεταιριστική επιχείρηση διοικείται με το μονιστικό σύστημα.

(*εφόσον επιλεγεί δυαδικό σύστημα*)

Β. Η διοίκηση της εταιρείας ασκείται από το Εποπτικό και το Διευθυντικό Όργανο.

α) Το Εποπτικό Όργανο αποτελείται από …..…. (...) μέλη, τα οποία διορίζονται από τη Γενική Συνέλευση.

Οι εξουσίες και οι αρμοδιότητες των μελών του Εποπτικού Οργάνου ορίζονται ως εξής: ………………………………………………………………………………………

β) Το Διευθυντικό Όργανο αποτελείται από ……. (…) μέλη, τα οποία διορίζονται από το Εποπτικό Όργανο ή τη Γενική Συνέλευση.

Οι εξουσίες και οι αρμοδιότητες των μελών του Διευθυντικού Οργάνου ορίζονται ως εξής: ………………………………………………………………………………………

ή

*(εφόσον επιλεγεί μονιστικό σύστημα)*

Β. Η διοίκηση της εταιρείας ασκείται από το Διοικητικό Όργανο, το οποίο αποτελείται από ……. (…) μέλη. Τα μέλη εκλέγονται από τη Γενική Συνέλευση.

Οι εξουσίες και οι αρμοδιότητες των μελών του Διοικητικού Οργάνου ορίζονται ως εξής: ……………………………………………………. ……………………………

**Άρθρο 11**

**Προϋποθέσεις ανάδειξης και ανάκλησης των μελών των Οργάνων που ασκούν διοίκηση**

α) Οι προϋποθέσεις για την ανάδειξη μέλους του οργάνου διοίκησης είναι οι εξής: ………………………………………………………………………………………..

β) Οι προϋποθέσεις για την ανάκληση μέλους του οργάνου διοίκησης είναι οι εξής:

……………………………………………………………………………………….

**Άρθρο 12**

**Κανόνες απαρτίας και πλειοψηφίας για τις Γενικές Συνελεύσεις**

Για τη λήψη αποφάσεων ισχύουν οι εξής κανόνες απαρτίας και πλειοψηφίας: …………………………………………………………………………………………

**Άρθρο 13**

**Διαχειριστική χρήση**

Η διαχειριστική χρήση είναι ετήσια και λήγει την 31η Δεκεμβρίου. Η πρώτη διαχειριστική χρήση αρχίζει από την καταχώριση της πράξης σύστασης του συνεταιρισμού στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ.

*(****II. ΠΡΟΣΘΕΤΟ ΠΕΡΙΕΧΟΜΕΝΟ)***

*(Οι ιδρυτές μπορούν να προσθέσουν προαιρετικά επιπλέον άρθρα, ο αριθμός και το περιεχόμενο των οποίων επιλέγεται ελεύθερα, υπό την προϋπόθεση ότι δεν τροποποιούνται ή δεν αναιρούνται τα στοιχεία του ελάχιστου υποχρεωτικού περιεχομένου και δεν παραβιάζονται διατάξεις αναγκαστικού δικαίου).*

**Άρθρο 14**

**...............................**

**Άρθρο 15**

 **................................**

***(III. ΑΚΡΟΤΕΛΕΥΤΙΟ ΑΡΘΡΟ)***

**Άρθρο …**

**Λοιπά θέματα**

Για όσα θέματα δεν ρυθμίζονται με το παρόν καταστατικό εφαρμόζονται οι λοιπές διατάξεις του του κανονισμού 1435/2003 του Συμβουλίου της 22ας Ιουλίου 2003 (ΕΕΚ L 207/1/18.8.2003, "περί του καταστατικού της ευρωπαϊκής συνεταιριστικής εταιρείας"), σε συνδυασμό με τα άρθρα 136 - 155 του ν. 4099/2012 (Α΄ 250).

Αυτά συμφώνησαν, συνομολόγησαν και συναποδέχθηκαν οι συμβαλλόμενοι:

1. 1. Ο/Η ................................., όνομα πατρός: ………. και Α.Φ.Μ. ……………κ.ο.κ.

2. Η εταιρεία με την επωνυμία «………………», αρ. Γ.Ε.ΜΗ. …………., Α.Φ.Μ. …………………….. και έδρα: δήμος ………., οδός ………, αρ. …….., την/τον οποία/ο εκπροσωπεί νομίμως για την υπογραφή του παρόντος ο/η ..............................., όνομα πατρός ……………. και Α.Φ.Μ. …….. κ.ο.κ.

3. Το Ν.Π.Δ.Δ. με την ονομασία «.............................», Α.Φ.Μ. …….., έδρα: δήμος ………., οδός ………, αρ. …….και αρ. απόφασης σύστασης .................... (ΦΕΚ ….), το οποίο εκπροσωπεί νομίμως για την υπογραφή του παρόντος ο/η ..............................., όνομα πατρός ……………. και Α.Φ.Μ. …….. κ.ο.κ.

ή

*(Εφόσον ο/οι υπογράφων/οντες έχουν ειδική συμβολαιογραφική πληρεξουσιότητα):*

4. Ο/Η …………………, όνομα πατρός: ……… με Α.Φ.Μ ………………, δυνάμει του με αριθμό ………../ ΗΗ/ΜΜ/ΕΕΕΕ συμβολαιογραφικού εγγράφου, όπου τον ορίζει ως πληρεξούσιο ο/η …………………….., όνομα πατρός: ……………. και Α.Φ.Μ. κ.ο.κ.

και αφού διαβάστηκε και βεβαιώθηκε το περιεχόμενό του υπογράφεται από όλους. …………. (*δήμος*), ΗΗ/ΜΜ/ΕΕΕΕ.

**ΧΡΉΣΙΜΕΣ ΠΛΗΡΟΦΟΡΙΕΣ ΚΑΙ ΟΔΗΓΙΕΣ ΣΥΜΠΛΗΡΩΣΗΣ ΤΟΥ ΠΡΟΤΥΠΟΥ ΚΑΤΑΣΤΑΤΙΚΟΥ**

 **ΕΥΡΩΠΑΪΚΗ ΣΥΝΕΤΑΙΡΙΣΤΙΚΗ ΕΤΑΙΡΕΙΑ**

1. Η  Ευρωπαϊκή Συνεταιριστική Εταιρεία είναι εκούσια διασυνοριακή  ένωση προσώπων με σκοπό την ικανοποίηση των αναγκών των μελών της και/ ή την ανάπτυξη των οικονομικών και κοινωνικών δραστηριοτήτων τους βάσει συγκεκριμένων αρχών. Διέπεται από τις διατάξεις του Κανονισμού 1435/2003, του ν. 4099/2012 και συμπληρωματικά από τις διατάξεις του ν. 1667/1986.

2. Συστήνεται στις  Υπηρεσίας Μιας Στάσης  των άρθρων 8 και του  12 του ν. 4919/2022 και αποκτά νομική προσωπικότητα με την καταχώριση της εταιρικής σύμβασης στο Γ.Ε.ΜΗ.

3. Εφόσον από ειδικότερες διατάξεις απαιτείται συμβολαιογραφικό έγγραφο, δεν μπορεί να γίνει χρήση του παρόντος πρότυπου καταστατικού.

4. Μια Ευρωπαϊκή Συνεταιριστική Εταιρείας μπορεί να συσταθεί:

α) από πέντε τουλάχιστον φυσικά πρόσωπα, τα οποία διαμένουν σε δύο τουλάχιστον κράτη μέλη,

β) από πέντε τουλάχιστον φυσικά πρόσωπα και εταιρείες κατά την έννοια του άρθρου 48 δεύτερο εδάφιο της συνθήκης, καθώς και άλλες νομικές οντότητες δημοσίου ή ιδιωτικού δικαίου, συσταθείσες σύμφωνα με το δίκαιο ενός κράτους μέλους, εφόσον, αντιστοίχως, διαμένουν σε δύο τουλάχιστον διαφορετικά κράτη μέλη ή διέπονται από το δίκαιο δύο τουλάχιστον διαφορετικών κρατών μελών,

γ) από εταιρείες κατά την έννοια του άρθρου 48 δεύτερο εδάφιο της συνθήκης και άλλες νομικές οντότητες δημοσίου ή ιδιωτικού δικαίου συσταθείσες σύμφωνα με το δίκαιο ενός κράτους μέλους, που διέπονται από το δίκαιο τουλάχιστον δύο διαφορετικών κρατών μελών.

**Οδηγίες συμπλήρωσης πρότυπου καταστατικού**

*Στην περίπτωση σύστασης της Ευρωπαϊκής Συνεταιριστικής Εταιρείας μέσω της ηλεκτρονικής Υπηρεσίας μιας Στάσης το καταστατικό παράγεται αυτόματα από το σύστημα, ενώ στην περίπτωση σύστασης εταιρείας μέσω της  Υπηρεσίας Γ.Ε.ΜΗ. του Επιμελητηρίου η εταιρική σύμβαση κατατίθεται στην αρμόδια υπηρεσία συμπληρωμένη και υπογεγραμμένη από όλους τους ιδρυτές.*

 **I. Υποχρεωτικό περιεχόμενο**

**Άρθρο 1**

1. Η επωνυμία της Ευρωπαϊκής Συνεταιριστικής Εταιρείας ορίζεται  από τον σκοπό και το είδος  του συνεταιρισμού, καθώς και από την έκταση της ευθύνης των  συνεταίρων.  Ονόματα  συνεταίρων   ή   τρίτων   δεν   περιλαμβάνονται   στην επωνυμία  του  συνεταιρισμού.

2. Στην επωνυμία θα πρέπει να περιέχονται υποχρεωτικά οι λέξεις «Ευρωπαϊκή Συνεταιριστική Εταιρεία» ή το ακρωνύμιο «ΕΣΕτ» και η ένδειξη της έκτασης της ευθύνης των μελών της.

3. Η προσθήκη του διακριτικού τίτλου είναι προαιρετική.

4. Για τις διεθνείς συναλλαγές το λεκτικό αποδίδεται αυτόματα με λατινικούς χαρακτήρες, ενώ ο  νομικός τύπος αποδίδεται υποχρεωτικά με τις λέξεις European Cooperative Society (Limited Liability) (ή SCE (LTD).

5. Η επιλογή και δέσμευση  επωνυμίας και διακριτικού τίτλου γίνεται σύμφωνα με τα άρθρα  53-55 του ν. 4919/2022.

**Άρθρο** **2**

**1.**  Έδρα ορίζεται ο δήμος που εγκαθίσταται η εταιρεία. Συνιστάται η αποφυγή αναφοράς της διεύθυνσης, καθώς σε περίπτωση αλλαγής της θα πρέπει να ακολουθήσει τροποποίηση καταστατικού.

 **Άρθρο** **3**

1. Στο σκοπό περιλαμβάνονται το/τα  αντικείμενα δραστηριότητας της. Μια ΕΣΕτ. έχει ως κύριο σκοπό την ικανοποίηση των αναγκών των μελών ή/και την ανάπτυξη των οικονομικών και κοινωνικών δραστηριοτήτων τους, ιδίως με τη σύναψη συμφωνιών με τα μέλη για την προμήθεια αγαθών ή υπηρεσιών ή την εκτέλεση εργασιών τις οποίες διενεργεί η ΕΣΕτ ή αναθέτει τη διεξαγωγή τους. Μια ΕΣΕτ μπορεί επίσης να έχει ως σκοπό την ικανοποίηση των αναγκών των μελών της με προώθηση, κατά τα ως άνω οριζόμενα, της συμμετοχής τους στις οικονομικές δραστηριότητες μιας ή περισσοτέρων ΕΣΕτ ή/και εθνικών συνεταιρισμών. Μια ΕΣΕτ μπορεί να διενεργεί τις δραστηριότητές της μέσω θυγατρικής της.

2. Ειδικά στη σύσταση της ΕΣΕτ μέσω ηλεκτρονικής Υπηρεσίας Μιας Στάσης (e-ΥΜΣ), η επιλογή του ή των αντικειμένων γίνεται αποκλειστικά μέσω της επιλογής ΚΑΔ, η πρόσβαση στους οποίους μπορεί να γίνει μέσω του υπερσυνδέσμου [<https://www.aade.gr/epiheiriseis/forologikes-ypiresies/mitroo/allagi-antistoihisi-kad>](https://www.aade.gr/epiheiriseis/forologikes-ypiresies/mitroo/allagi-antistoihisi-kad)

 **Άρθρο 4**

Η διάρκεια της ΕΣΕτ μπορεί να είναι είτε ορισμένου είτε αορίστου χρόνου και θα πρέπει να ορίζεται ρητά στο καταστατικό. Η διάρκεια ορισμένου χρόνου ορίζεται αποκλειστικά σε έτη (πχ. 50 έτη).

 **Άρθρο 5**

Αναφέρονται τα στοιχεία των φυσικών και νομικών προσώπων που είναι μέλη της ΕΣΕτ, σύμφωνα με το άρθρο 2 του Κανονισμού 1435/2003.

 **Άρθρο 6**

Ορίζονται οι προϋποθέσεις εισόδου, εξόδου και διαγραφής των μελών από την Ευρωπαϊκή Συνεταιριστική Επιχείρηση, σύμφωνα με όσα προβλέπονται στα άρθρα 14 και 15 του Κανονισμού 1435/2003 .

**Άρθρο 7**

Ορίζονται τα δικαιώματα και οι υποχρεώσεις των μελών, σύμφωνα με όσα προβλέπονται στα άρθρα 14 και 15 του Κανονισμού 1435/2003.

**Άρθρο 8**

Ορίζεται το καλυφθέν κεφάλαιο και το ύψος των καλυφθέντων μεριδίων. Σύμφωνα με το άρθρο 4 του Κανονισμού 1435/2003:

1. Το καλυφθέν κεφάλαιο της Ευρωπαϊκής Συνεταιριστικής εταιρείας ανέρχεται σε τουλάχιστον 30. 000 ευρώ  και αντιπροσωπεύεται από τα μερίδια των µελών. Είναι δυνατόν να εκδίδονται διάφορες κατηγορίες μεριδίων.

Το καταστατικό μπορεί να ορίζει ότι οι διάφορες κατηγορίες μεριδίων παρέχουν διαφορετικά δικαιώματα όσον αφορά τη διανομή πλεονάσματος. Τα μερίδια που παρέχουν τα ίδια δικαιώματα αποτελούν μια κατηγορία.

2. Το κεφάλαιο απαρτίζεται από περιουσιακά στοιχεία δεκτικά αποτιμήσεως. ∆εν εκδίδονται μερίδια σε αντάλλαγμα υπόσχεσης εκτέλεσης έργου ή παροχής υπηρεσιών.

3. Τα μερίδια είναι ονομαστικά. Η ονομαστική αξία είναι ίδια για κάθε κατηγορία μεριδίων και ορίζεται στο καταστατικό. ∆εν επιτρέπεται η έκδοση μεριδίων υπό το άρτιο.

4. Η αξία των μεριδίων που εκδίδονται σε αντάλλαγμα των χρηματικών εισφορών καταβάλλεται κατά 25 % τουλάχιστον της ονομαστικής τους αξίας την ημέρα της κάλυψης του κεφαλαίου. Το υπόλοιπο καταβάλλεται το αργότερο μέσα σε πέντε χρόνια, εκτός αν το καταστατικό προβλέπει βραχύτερο διάστημα.

5. Η αξία των μεριδίων που εκδίδονται σε αντάλλαγμα εισφορών σε είδος καταβάλλεται ολοσχερώς κατά την ημέρα της κάλυψης του κεφαλαίου.

**Άρθρο  9**

Ορίζονται οι ειδικοί κανόνες σχετικά με το ποσό που αφαιρείται από το πλεόνασμα χρήσεως για να προστεθεί, αν απαιτείται στο νόμιμο αποθεματικό. Σύμφωνα με το άρθρο 65 του Κανονισμού 1435/2003 μέχρις ότου το νόμιμο αποθεματικό φθάσει το ύψος των 30.000 ευρώ, το διατιθέμενο σε αυτό ποσό δεν μπορεί να είναι μικρότερο από το 15 % του πλεονάσματος χρήσεως, μετά την αφαίρεση τυχόν μεταφερομένων ζημιών.

**Άρθρο 10**

Ορίζεται το σύστημα διοίκησης που επιλέγει η ΕΣΕτ, καθώς και οι αρμοδιότητες των οργάνων της διοίκησης. Σύμφωνα με τον Κανονισμό τα όργανα διοίκησης της SCE είναι

 α) η γενική συνέλευση και

β) είτε ένα εποπτικό και ένα διευθυντικό όργανο (δυαδικό σύστημα) είτε ένα διοικητικό όργανο (μονιστικό σύστημα), ανάλογα µε την επιλογή στο καταστατικό, τα οποία ορίζονται σύμφωνα με τα άρθρα 36 – 63 του Κανονισμού 1435/2003.

**Άρθρο 11**

Ορίζονται οι προϋποθέσεις ανάδειξης και ανάκλησης των μελών των οργάνων που ασκού διοίκηση, σύμφωνα με τα άρθρα 36 – 63 του Κανονισμού 1435/2003 .

**Άρθρο 12**

Ορίζονται οι κανόνες απαρτίας και πλειοψηφίας για τη λήψη αποφάσεων από τη Γενική Συνέλευση.

**Άρθρο 13**

Η εταιρική χρήση είναι δωδεκάμηνης διάρκειας. Κατ’ εξαίρεση η πρώτη εταιρική χρήση αρχίζει από την καταχώριση της πράξης σύστασης της Εταιρείας στο Γενικό Εμπορικό Μητρώο (Γ.Ε.ΜΗ.) και λήγει την 31/12/ΕΕΕΕ.

**ΙΙ. Πρόσθετο περιεχόμενο**

1. Η προσθήκη επιπλέον άρθρων στο πρότυπο καταστατικό, αποσκοπεί στη δημιουργία ενός πληρέστερου & αρτιότερου καταστατικού κατά βούληση των ιδρυτών.

2. Για τη συμπλήρωση των άρθρων με πρόσθετο περιεχόμενο, θα πρέπει να ληφθούν υπόψη οι κάτωθι περιορισμοί:

α. το πρόσθετο περιεχόμενο του καταστατικού δεν επιτρέπεται να τροποποιεί ή να αναιρεί τα στοιχεία των άρθρων 1 έως και 13  που περιλαμβάνονται στο υποχρεωτικό περιεχόμενο του καταστατικού. Σε περίπτωση ύπαρξης διατάξεων με αυτά τα χαρακτηριστικά, τότε κατισχύουν οι διατάξεις των άρθρων του υποχρεωτικού περιεχομένου (άρθρα 1 έως και 13).

β. Το πρόσθετο περιεχόμενο απαγορεύεται να παραβιάζει τις διατάξεις αναγκαστικού δικαίου.

3. Διευκρινίζεται ότι το πρόσθετο περιεχόμενο δεν θα πρέπει να αφορά σε επανάληψη διατάξεων που προβλέπονται στον Κανονισμό 1435/2003, αλλά κυρίως σε ζητήματα που ο εν λόγω νόμος αφήνει στη διακριτική ευχέρεια των εταίρων να αποφασίσουν οι ίδιοι για τη ρύθμισή τους.

4. Σε περίπτωση σύστασης της ΕΣΕτ μέσω της ηλεκτρονικής Υπηρεσίες μιας Στάσης (e -ΥΜΣ) συνιστάται ιδιαίτερη προσοχή στα ανωτέρω, καθώς εφόσον κατόπιν δειγματοληπτικού ελέγχου από την αρμόδια Υπηρεσία Γ.Ε.ΜΗ.  προκύψει  παράβαση αυτών,  επιβάλλονται οι κυρώσεις του άρθρου 50 του ν. 4919/2022.

**ΙΙΙ. Ακροτελεύτιο άρθρο**

**Άρθρο ….**

(*στην e-ΥΜΣ αριθμείται αυτόματα από το σύστημα*)

1. Όλα τα μέλη της ΕΣΕτ οφείλουν να υπογράψουν την καταστατική σύμβαση σύμφωνα με τα μέσα υπογραφής που αναφέρονται στις διατάξεις του ν. 4919/2022.

2. Στην περίπτωση σύστασης μέσω της ηλεκτρονικής Υπηρεσία Μίας Στάσης (e-ΥΜΣ) τα μέσα αυτά είναι ηλεκτρονική υπογραφή (π.χ. κωδικοί TAXISNET) ή ψηφιακή υπογραφή.